港姐冠軍莊子璇首次拍劇孖郭晉安演父女：第一次見佢好有氣場
莊子璇今日（29日）現身電視城出席《金式森林》造型暨拜神，這是她首次拍攝電視劇集。莊子璇接受《香港01》訪問表示：「緊張呀！所以我事前準備咗好多個功課。」她透露新劇將會飾演郭晉安的女兒。
被問到第一次與郭晉安見面時，是否感到對方「氣場好勁」，她說：「第一次見佢好有氣場，同佢相處溫柔啲。佢都有問我係咪第一次拍劇，佢叫我放鬆啲唔好緊張。」講到拍劇壓力，她說：「除咗背對白之外，仲要做返啲功課去揣摩角色。」被問到會否與家人練習對白，她表示：「會呀！同家人對稿嗰陣，會好出戲，因為佢哋會照啲稿讀，個情緒又會拉返落嚟。」她透露新劇造型主要是以大學生裝扮為主，並且會前往深圳拍攝。
講到目前學業狀況，她指自己已經正式畢業。她說：「早幾個禮拜畢業，現時就正式投入拍攝。」提到是否拍劇比較忙碌，很少時間去認識男孩子，她笑言：「已經冇諗過呢樣嘢，投入工作先，有一定嘅認識先會諗其他嘢。」